  Виталий Пронин Ижысь 28 аресъем пиосмурт кылем арын Эгра ёросысь 23 аресъем нылашез вием. 25-тӥ ноябре нылаш Иже лыктэм та пиосмуртэн пумиськон понна. Но гань-гань пукем, вераськем интые егитъёс керетыны кутскиллям. Воргорон со ӝытэ кудӟемын вылэм. Нылашез, машинае пуктыса, Ижысь Западной шайвылэ нуэм. Отын йыраз бодыен кокаса, вием. Кырсь ужез медаз шараяськы шуыса, шокасьтэм мугорез огаз гуэ ватэм.Нылызлэн ышемез пумысен полицие вазиськиз анаез. Утчаськон, эскерон ужъёс 3 толэзь кыстӥськизы. Туннэ пиосмурт кырмемын. Ӝутэмын 105-тӥ статьяя - адямиез виён - уголовной уж. УД  